Lk. 379 jutustab autor vahejuhtumina kahetsetavast episoo­dist: kuidas Indrek viskas kiviga oma emale. See episood on  juhuslik. Poisid kahekesi satuvad tülli ja Indrek virutab kiviga vennale, see aga laseb kõhuli ja kivi tabab ema. Kõhulilaskmine on poiste võitluse mõttes küllalt ebaharilik tavalise kõrvale­põikamise või -hüppamise asemel; teiseks on imelik, et kiusav vanem vend Andres võis olla nii lähedal emale, et kivi tabas ema külge raskesti vigastades. Jättes need asjaolud täiesti arvestamata, jääb romaani esimese osa ulatuses mulje, et see epi­sood on tõesti ainult episood. 379. lk-le järgnevail lehekül­gedel  teadustatakse küll, et kiviga viskamine tekitas emale tõsise vea, kuid sellega jääbki.